ועדת הכלכלה, כנסת 24, פרוטוקול מספר 135, 2021-12-30 13:00

מיכאל ביטון: צוהריים טובים או בוקר טוב כי אנחנו אחרי עוד לילה ארוך ומייגע במליאה.

מיכאל ביטון: אני רוצה להגיד לכם היכן הדברים עומדים בסוגיית ענף ההטלה ומה הציפיות שלנו כוועדת הכלכלה.

מיכאל ביטון: הגענו ליום האחרון.

מיכאל ביטון: חובתנו ככנסת לעמוד בלוחות הזמנים שהמחוקק קבע לנו לאשר תקנות ולתקן תקנות.

מיכאל ביטון: כולכם יודעים הייתי מאוד מעורב בשלושת-ארבעת הימים האחרונים והקצינו לנושא עשרות שעות כדי לגבש הסכמות.

מיכאל ביטון: בסוגיית התקנות, אני לא רואה מרחק עצום.

מיכאל ביטון: יש הבדלים בתפיסת הכמויות ובעוד כמה סעיפים קטנים אבל בסך הכול ניתן בתוך שעה לגבש את נוסח התקנות.

מיכאל ביטון: חלקים גדולים מהתקנה כבר אישרנו ואולי 70-60 אחוזים מהעבודה כבר ביצענו.

מיכאל ביטון: בוקר טוב.

מיכאל ביטון: ברוכים הבאים לשר החקלאות ופיתוח הכפר.

מיכאל ביטון: מעבר לסוגיית התקנות יש סוגיות שמשפיעות על ענף ההטלה שמשרד החקלאות מבקש לדון בהן ולעגן אותן בהסכמות מחוץ למסמך של התקנות.

מיכאל ביטון: זה יעד שהוא ראוי אבל אני לא יודע אם הוא יכול להיות בר השגה בזמן הזה.

מיכאל ביטון: הוא יכול להיות בר השגה אם כל הצדדים נפתחים ומתגמשים מאוד מאוד, כל אחד בדברי שחשובים לו.

מיכאל ביטון: היום יום חמישי.

מיכאל ביטון: רובנו לא תכננו שנהיה בכנסת ביום הזה והיום הזה יכול להיות ארוך או יכול להיות קצר אבל זה תלוי בצדדים, בגישה ובצורת הניהול של הדברים בשעות הקרובות.

מיכאל ביטון: אני מתכוון לעשות כל מה שאני יכול כדי להביא בשורה ולסיים את סוגיית התקנות עוד היום.

מיכאל ביטון: הדבר הזה לא תלוי רק בי אלא הוא תלוי במשרד, הוא תלוי בשר, הוא תלוי במגדלים ובארגונים והוא תלוי בחברי הכנסת.

מיכאל ביטון: אבל היעד שלי הוא להצליח לעמוד בתקנות במועד הקבוע בחוק ולא לחרוג מהחוק, לא לייצר ואקום משפטי, לא לייצר מציאות שהיא משברית גם מבחינת התנהלות הכנסת מול הממשלה שהרי הממשלה לא עמדה ביעדיה להגיש לנו את הדברים בזמן על אף שקיבלה התרעה מספקת להגיש לנו את התקנות במועד שיאפשר לוועדה לבצע דיונים נינוחים וארוכים.

מיכאל ביטון: על דעת עצמנו, רגע לפני הסוף, קבענו מועד לדיון בתקנות בלי לדעת שנקבל את התקנות.

מיכאל ביטון: בסופו של דבר קיבלנו את התקנות אבל הנוסח הזה הוא לא הנוסח שהיה בשנים הקודמות אלא יש בו שינויים ובעצם הוא יצר אתגר להגיע שוב להסכמות.

מיכאל ביטון: עיקר היום יוקדש למשא ומתן להסכמות.

מיכאל ביטון: אין טעם להתנגח כאן בשולחן הוועדה.

מיכאל ביטון: הדבר הזה לא מועיל ולא מקדם.

מיכאל ביטון: מעבר לוונטילציה והצהרות ריקות מתוכן, עם ישראל לא ייהנה מתוכן הדיון שיכול להתפתח ואין בזה טעם.

מיכאל ביטון: העסק מתוח ויש גם רגשות.

מיכאל ביטון: כולנו צריכים להתאמץ.

מיכאל ביטון: גם אני מעורב בזה וגם לי יש בטן מלאה אבל אני לא מתעסק בזה כי יש לי משימה והמשימה היא להביא תקנות, להביא הסכמות, אולי להביא גם תפיסה רחבה לענף הזה.

מיכאל ביטון: אני נצמד למשימה ולא נצמד להתנהלות או מה עשו לו או איך עשו את זה או איך התנהלו.

מיכאל ביטון: הדברים האלה לא יקדמו אותנו בשעה הזאת.

מיכאל ביטון: אני מבקש שעכשיו אנשים לא ידברו אלא אם כן הם חייבים לדבר.

מיכאל ביטון: בסוף סבב קצר של דוברים, אני אוציא את הישיבה הזאת להסכמות, למשא ומתן.

מיכאל ביטון: המשא ומתן הזה יהיה מוגבל בזמן.

מיכאל ביטון: משכן הכנסת ביום חמישי נסגר בשעה 15:00.

מיכאל ביטון: אם נראה התקדמות דרמטית, לא נסגור אותו ב-15:00.

מיכאל ביטון: אבל אני אציב לכם את אזור השעה 14:00 כדי להגיד לי אם יש סימני נפט.

מיכאל ביטון: אם אין סימני נפט, אנחנו נסגור את הישיבה היום ובעצם נלך הביתה ללא תוצאה ובאופן משברי.

מיכאל ביטון: אם נהיה מאוד קרובים ויש בעיית ניסוח וזמן של עבודה משפטית, נראה שרוב הדברים נסגרו – נוכל לתת עוד זמן ונדע שאנחנו במסלול של התקדמות.

מיכאל ביטון: השעה 14:00 תהיה בשבילי שעה לבחינה האם הייתה התקדמות במשא ומתן ולכן צריך לעבוד באופן מואץ גם על התקנות, ואם רוצים – גם על דברים אחרים ולחשוב מה ריאלי בזמן הזה ומה לא ריאלי.

מיכאל ביטון: אמרתי שעה 14:00 אבל שכחתי שדחיתי את הישיבה לשעה 13:00.

מיכאל ביטון: היא הייתה צריכה להיות בשעה 12:00.

מיכאל ביטון: אם כן, אנחנו נקבע את 15:30 ולא 14:00.

מיכאל ביטון: נחדש את הישיבה בשעה 15:30 במידה ונראה שיש התקדמויות דרמטיותך וכי ניתן להגיע להסכמות.

מיכאל ביטון: אם נראה שלא, נסיים את היום הזה.

מיכאל ביטון: אני מבקש שחברי כנסת שכבר דיברו באופן כללי על ההטלה, אין טעם להתייחס עכשיו.

מיכאל ביטון: .

מיכאל ביטון: מבחינת סדר היום של הוועדה, הדיבורים אמורים להיות רק ספציפית לתקנות שעדיין לא אושרו, לסעיפים שלא אושרו.

מיכאל ביטון: לפנים משורת הדין, מי שרוצה להגיד דברים כלליים ותמציתיים, גם אם השר ירצה לומר כמה דברים, המגדלים ירצו, אני מבקש לא להתלהם.

מיכאל ביטון: תשמרו את זה לאחר כך.

מיכאל ביטון: לריב מכות ולהתגושש, יהיו לנו עוד הרבה ימים.

מיכאל ביטון: עכשיו זאת אולי שעת רצון אחרונה ביום הזה, לנסות להגיע להסכמות.

מיכאל ביטון: לכן, אני מבקש להתאפק, לומר את הדברים באופן ענייני, לא פוגעני ולא לגופו של אדם אלא לגופו של עניין.

מיכאל ביטון: בסוף הסבב הזה נצא לדיונים פנימיים, למשא ומתן בין הצדדים.

מיכאל ביטון: השר, אתה רוצה לפתוח או להיות אחרון הדוברים?

עודד פורר: מבחינתי אפשר לצאת להפסקה ולדבר.

מיכאל ביטון: סגן השר אביר ביקש לומר כמה מילים.

מיכאל ביטון: המגדלים יתייחסו.

מיכאל ביטון: אם תרצה, תוסיף ואחר כך נסגור את החלק הזה של הדיון.

אביר קארה: אדוני היושב ראש והחברים היקרים, גם המגדלים וגם אדוני השר, אני רוצה להגיד לכם שיש לכם הרבה מזל שמי שמנהל כאן את המשא ומתן זה מיכאל ביטון.

אביר קארה: אני משוכנע שבסוף היום הוא יגיע להסכמות טובות לטובת כולם.

אביר קארה: אני רוצה לומר שאני חושב שקצת מערבבים אותנו.

אביר קארה: אני תומך באופן מלא בביטול של משטר התכנון ואני חושב שהגיע הזמן, בשנת 2021, שיוקר המחיה בישראל הוא ברמת מכעיס ואנחנו יודעים ושומעים את זה.

אביר קארה: לתוצרת החקלאית יש כאן משימה מאוד גדולה.

אביר קארה: לתוצרת החקלאית במדינת ישראל יש חלק מאוד משמעותי בסל הקניות של הישראלים.

אביר קארה: אנחנו מדברים על דגים, אנחנו מדברים על טונה, אנחנו מדברים על בשר, אנחנו מדברים על עוף, אנחנו מדברים על ביצים, על פירות, על ירקות.

אביר קארה: סל הקניות בסופר הוא יקר ואני חושב שאחת המשימות שלנו , אם לא המשימה החשובה ביותר, היא להביא בשורה לאזרחי ישראל ביוקר המחיה.

אביר קארה: אני סומך עליך בעניין הזה.

אביר קארה: הרושם שלי הוא שהמגדלים לא באמת רוצים להגיע להסכמות גם עם השר.

אביר קארה: בדרך לכאן דמיינתי מצב שאם היינו רוצים לתכנן את המסעדות בישראל – יש בישראל 14 אלף מסעדות – ואם היינו קובעים כאן בוועדה שממחר בבוקר אי אפשר לפתוח עוד מסעדות ויש מועדון סגור ל-14 אלף מסעדות בלבד, מה זה היה עושה למחירים.

אביר קארה: בכל מקום שהמדינה מתערבת - זאת תפיסת עולמי וזאת התפיסה שאני חושב שגם צריכה להיות בכנסת הזאת - קורים שלושה דברים באופן עקבי ואנחנו רואים את זה כאן בתכנון, ובצורה משמעותית רואים את זה במשטר התכנון של הביצים: האיכות יורדת, היעילות יורדת והמחיר עולה.

אביר קארה: זה בדיוק מה שקרה כאן.

אביר קארה: האיכות היא נמוכה, המחירים עולים והיעילות היא יעילות שמתאימה לשנות ה-50.

אביר קארה: אני כן חושב שעם כל הרגישות, אני תומך בשר החקלאות בעניין הזה וגם בשר האוצר.

אביר קארה: אני חושב שיש כאן הזדמנות חסרת תקדים והייתי שמח לראות שזה מסתיים היום.

אביר קארה: אני הלכתי למקום היותר קיצוני של ביטול משטר התכנון אבל אני חושב שכאן, בעניין הזה, צריך לאפשר לכל מי שרוצה במדינת ישראל לגדל מטילות - וגם פונים הרבה מאוד מגדלים שלא יכולים לעשות את זה – בלולים חופשיים או מה שנקרא ביצי חופש, לאפשר את זה בלי מכס ובלי מכסות ובלי שום דבר.

אביר קארה: פשוט לאפשר לולים ללא כלובים.

אביר קארה: לעשות מיד את הביטול הזה ולא לאפשר את זה.

אביר קארה: צריך להבין שהמכס על היבוא עומד היום על 30 אגורות.

אביר קארה: יש מחיר מפוקח.

אביר קארה: בכל המקומות האלה היעילות יורדת, האיכות יורדת והמחיר עולה.

אביר קארה: אני יודע שיש לך משימה כבדה על הכתפיים, גם לך וגם לשר פורר, ואיני מקווה שתגיעו להסכמות כמו שצריך ושהדבר הזה יביא כמה שיותר מהר להורדת יוקר המחיה.

מיכאל ביטון: תודה.

מיכאל ביטון: לפני שכל חברי הכנסת נכנסו, אני אמרתי שאנחנו צריכים עכשיו להוציא את הצדדים לעוד משא ומתן כדי לצמצם את הפערים ביניהם.

מיכאל ביטון: לפנים משורת הדין נתתי אפשרות להערות כלליות על אף שכבר הדיון הוא ספציפי על סעיפים כי כבר התחלנו בהצבעות.

מיכאל ביטון: לפני משורת הדין, חברי כנסת שרוצים להגיד משפט, תאמרו אותו קצר כדי שיהיה לנו זמן למשא ומתן כי אם עכשיו תאריכו, נמצא את עצמנו כאן ובמקום לעשות משא ומתן נדבר הרבה.

מיכאל ביטון: חברי כנסת שחייבים לדבר, נא לדבר קצר ולעניין.

מיכאל מלכיאלי: אני מאוד התרגשתי - - -

מיכאל ביטון: חכה.

מיכאל ביטון: אתה לא בא אלי לוועדה הרבה.

מיכאל מלכיאלי: אימא של זיכרונה לברכה אמרה שאף פעם לא הגיע למי שלא מזמין אותי.

מיכאל ביטון: אמרתי לך שאתה לא מהעדה של המרוקאים בלילה.

מיכאל ביטון: הנושא הזה ייבדק אבל כאן בוועדה אתה מדבר לפי זמן הגעתך.

מיכאל מלכיאלי: אגב, זה בכל הוועדות.

מיכאל ביטון: יפה.

מיכאל ביטון: אתה תקבל זכות דיבור, ידידי.

נירה שפק: האמת היא שלא תכננתי לדבר אבל אחרי שאביר דיבר, אני חייבת לדבר כי אתה אמרת את הדבר הנכון.

נירה שפק: אנחנו באים לכאן ליצור משא ומתן ומשא ומתן, לא פחות חשוב ממנו זאת אווירת המשא ומתן.

נירה שפק: לא באנו לכאן לדבר על תפיסות עולם ולא על התערבות ממשלתית כי אנחנו לא נמצאים בריק.

נירה שפק: אנחנו נמצאים ברצף עם אנשים.

נירה שפק: לכן אני הייתי חייבת לתקן את האווירה.

נירה שפק: סליחה חבר אבל לא מקובל עלי שנצא למסר ומתן עם האמירה שלך.

אביר קארה: למה?

אביר קארה: מקובל עליך לצאת למשא ומתן רק עם אמירה שלך?

נירה שפק: לא.

נירה שפק: הלו, אביר.

נירה שפק: לא הפרעתי לך אלא הקשבתי לך.

נירה שפק: אני לא נוקטת בשום צעד כרגע ויש לי את העמדה שלי.

נירה שפק: אני אומרת שאנחנו במשא ומתן ואנחנו באנו במטרה ליצור אווירה שנגיע להסכמים ולשים לרגע בצד את כל מה שמיכאל אמר.

נירה שפק: לבוא ולהתסיס, קצת קשה לי עם זה.

נירה שפק: אני חייבת לומר שאנחנו מכירים את כל הצדדים ואין שחור ואין לבן.

נירה שפק: לכן אני מבקשת שהיציאה תהיה באווירה.

אביר קארה: דווקא יש.

אביר קארה: יש שחור ולבן.

מיכאל ביטון: אביר, אתה לא מכבד חברי כנסת אחרים.

מיכאל ביטון: אתה קיבלת אפשרות לומר את דבריך ואף אחד לא הפריע לך.

נירה שפק: אני מבקשת ליצור את האווירה ואני מבקשת גם מיתר חברי הכנסת, עצרו רגע, זה נפיץ, זה רגיש.

נירה שפק: אמרנו המון פעמים את הדברים שלנו, בואו נצא ונתקדם.

נירה שפק: מספיק עם האמירות של כל אחד את מה שהוא רוצה.

נירה שפק: זה לכולם, כולל לנו.

נירה שפק: יסמין, בבקשה.

יסמין פרידמן: עוד פעם אני אגיד שאני דואגת למטילות?

מיכאל ביטון: לא.

מיכאל ביטון: את צער בעלי החיים הכנסת לנו עד הסוף.

מיכאל ביטון: מוסי רז, בבקשה.

מוסי רז: אני אומר שלושה דברים.

מוסי רז: בנושא צער בעלי חיים, אני סומך על יסמין.

מוסי רז: אני חולק על הדברים של חברי אביר קארה.

מוסי רז: אני חושב שיש מקום להתערבות של ממשלה.

מוסי רז: אני סומך על אדוני היושב ראש ומבקש לא ליצור מצב שבו מגיעים לפשרה שלא פוגעת בחקלאים.

מיכאל ביטון: לימור.

לימור מגן תלם: גם אני מקווה שהמשא ומתן יצלח ואני סומכת עליך אדוני היושב ראש.

אביר קארה: את זה גם אני אמרתי.

מיכאל ביטון: נציגי המגדלים רוצים לומר משהו?

מיכאל ביטון: לא.

מיכאל ביטון: השר, אתה רוצה לומר משפט?

מיכאל ביטון: לא.

מיכאל ביטון: אנחנו סוגרים את הישיבה ואני אעדכן אתכם על מועד תחילת הישיבה הבאה.

מיכאל ביטון: תודה רבה לכולכם.

מיכאל ביטון: אני מחדש את הישיבה.

מיכאל ביטון: זאת ההחלטה שהם קיבלו על עצמם ואני מכבד את החלטתם.

מיכאל ביטון: לכן הסעיפים הלא מוסכמים יובאו להצבעה כפי שנוסחו על ידי משרד החקלאות.

מיכאל ביטון: בסעיף 1 יש בקשה של רצון טוב ואם המשרד יאות לתקן את הסעיף אני לא מחכה לאף אחד.

מיכאל ביטון: תקריאו ונצביע.

מיכאל ביטון: לצערי לאחר דיונים של שעות רבות, גם בימים האחרונים וגם בשעות האחרונות לא הצלחנו להגיע להסכמות בנוסח התקנות בענף ההטלה.

מיכאל ביטון: אני חושב שההסכמות היו תורמות לאווירה טובה וליכולת העתידית לדבר גם על רפורמה רחובה ומוסכמת בענף ההטלה.

מיכאל ביטון: אני גם מצטער על כך שלא מצאנו את הדרך ואת היכולת לצאת לסוף שבוע זה עם תקנה שהגיעה באווירה טובה ועם בסיס לעבודה משותפת.

מיכאל ביטון: אישור התקנות כפי שהן עכשיו לא יתרמו לרפורמה אמיתית בענף ההטלה ואנחנו נידרש לסוגיה של הענף הזה כנראה בחודשים הקרובים וגם בשנים הקרובות.

מיכאל ביטון: המגדלים והארגונים, על אף שזה צורם להם וכואב להם שלא הייתה התייחסות לנוסחים הלא מוסכמים בסעיפים הלא מוסכמים קיבלו החלטה אישית וקשה ללכת עם הסעיפים כפי שהם ולא להשאיר את הענף נטול הסדרה ותכנון.

מיכאל ביטון: על אף שזאת החלטה כואבת עבורם, זאת ההחלטה שהם קיבלו על עצמם ואני מכבד את החלטתם.

מיכאל ביטון: לכן הסעיפים הלא מוסכמים יובאו להצבעה כפי שנוסחו על ידי משרד החקלאות.

מיכאל ביטון: בסעיף 1 יש בקשה של רצון טוב ואם המשרד יאות לתקן את הסעיף בזמן אמת, נסכים עליו, ואם לא, הוא יוצבע כפי שהובא לנו על ידי משרד החקלאות.

מיכאל ביטון: אני מבקש מהיועצים המשפטיים להקריא את הסעיפים הלא מוסכמים ואנחנו נצביע עליהם.

נירה שפק: אני מבקשת התייעצות סיעתית.

מיכאל ביטון: מה זה אומר?

נירה שפק: חמש דקות במינימום.

נירה שפק: אני סוגרת על חמש דקות.

נירה שפק: אני רוצה לבדוק כמה דברים.

מיכאל ביטון: בבקשה.

מיכאל ביטון: חמש דקות התייעצות סיעתית.

מיכאל ביטון: אני מחדש את הישיבה.

מיכאל ביטון: חברים, פעם אחרונה שאני מחפש אתכם בדיון.

מיכאל ביטון: שבו ואל תזוזו מכאן.

מיכאל ביטון: אנחנו בהקראה של סעיפים ואני לא צריך לחפש את עובדי משרד החקלאות.

מיכאל ביטון: חבר הכנסת מלכיאלי, בבקשה.

מיכאל מלכיאלי: אדוני היושב ראש, כמו שאתה יודע, אני לא חבר בוועדה כאן אבל דווקא בנושא הזה עסקתי גם בקדנציה הקודמת וגם לפני מספר חודשים נפגשנו עם כמה מגדלים ועשינו סיור, סיעת ש"ס, והכרנו את הבעיה יותר לעומק.

מיכאל ביטון: מקלב, אם תרצה לומר משהו כללי, אני אתן לך בניגוד לכללים כי אנחנו עכשיו רק על סעיפי ההצבעה אבל אאפשר לך בגלל המעורבות והמחויבות.

מיכאל ביטון: אבל תהיו קצרים.

מיכאל מלכיאלי: אדוני היושב ראש, אני רוצה לומר שהייתה לנו מעורבות גדולה מאוד בנושא הזה גם בקדנציה הקודמת וגם לפני מספר חודשים בתקופת חוק ההסדרים.

מיכאל מלכיאלי: אין ספק שדווקא אתה כיושב ראש הוועדה שיש לך לב רחום ניהלת את זה בשום שכל אבל כן יש לי מילה לומר למשרד האוצר.

מיכאל מלכיאלי: אין ספק שהם באו לכאן עם גרזן של 5 קילו על ראשם של המגדלים תחת איום של התקנות שאם לא יהיו, חייהם שלח המגדלים יינזקו.

מיכאל מלכיאלי: לא הייתה להם ברירה.

מיכאל מלכיאלי: אין ספק שהתקנות האלה, חלקן, ודאי נושא של המכסות, לא היו אמורות לבוא לעולם.

מיכאל מלכיאלי: אגב, לצערנו רואים את זה בכל המהלך של משרד האוצר, את חוסר המקצועיות ואת חוסר הבנה, לא מסתכלים על אנשים בגובה העיניים ולא מבינים את המצוקה שלהם.

מיכאל מלכיאלי: האמת היא שאין לי אף מילה רעה לומר על עודד פורר כי אין לי ספק שלא הוא האיש הרע בסיפור הזה אלא הבוס הגדול שלו שלצערנו בכל מקום שהוא יכול במשק להזיק, הוא עושה זאת.

מיכאל ביטון: נירה, תצאי החוצה עם הטלפון.

מיכאל מלכיאלי: הוא ממשיך גם כאן להכות בקבוצות שלמות של אנשים.

מיכאל מלכיאלי: עוד מעט הוא יגיד להם שיחפשו עבודה אחרת.

מיכאל מלכיאלי: אני מסיים ואומר שבעזרת השם כאשר ש"ס תחזור לממשלה, אנחנו נעשה הכול בשביל להפחית את הנזקים הגדולים מאוד שליברמן עושה בכלכלה, גם בשוק הנוכחי הזה ובכל השווקים האחרים.

מיכאל מלכיאלי: נקווה שזה יהיה קצר ככל שניתן אבל צר לנו, אנחנו באופוזיציה ויש כאן שר אוצר אכזר שפחות מתעסק בגופים וזה לא מעניין אותו.

מיכאל מלכיאלי: נקווה שההתאכזרות שלו תהיה קצרה ולפרק זמן קצר.

מיכאל מלכיאלי: תודה אדוני היושב ראש.

מיכאל ביטון: חבר הכנסת מקלב, בבקשה.

אורי מקלב: אני רוצה לשאול אם יש לך דברי פתיחה שלך כי אז אני הייתי מעדיף לדבר אחריך.

אורי מקלב: אם יש דברי פתיחה שלך ואתה רוצה להציג את התקנות ואת הסיכומים או את אי הסיכומים, אני אדבר אחריך.

מיכאל ביטון: אתה רוצה שאני אסקור מה קרה כאן?

אורי מקלב: ואחר כך אני מבקש להתייחס.

מיכאל ביטון: בשבילך אני אעשה את זה שוב.

מיכאל ביטון: אנחנו מאוד מאוד התאמצנו להגיע להסכמות.

מיכאל ביטון: העברנו כאן 60 אחוזים בהקראה והצבעה מוסכמת.

מיכאל ביטון: הלכנו ליומיים של דיונים, היינו קרובים להסכמות בסוגיית התקנות וצמצמנו פערים.

מיכאל ביטון: מעל סוגיית התקנות ריחפה עננה של רצון לרפורמה כללית בענף ההטלה.

מיכאל ביטון: הדבר הזה לא הסתייע ולא היו הסכמות על רפורמה כללית בענף ההטלה.

מיכאל ביטון: אז חזרנו למצב שהסעיפים שלא הוצבעו ולא מוסכמים לא ניתנים לניסוח בהסכמה.

מיכאל ביטון: יש סעיף אחד ספציפי שבו המגדלים והארגונים אמרו בסדר, הורדתם אותנו על ארבע, ניקח את כל התקנה שהיא, נצביע, רק תנו לנו סעיף אחד מסוים.

מיכאל ביטון: הם דנים על הסעיף הזה ביניהם וכשהוא יגיע אני אפתח אותו ואם הוא יהיה מוסכם, נציין את זה וגם ייחתם בהסכם נוסף לצד התקנה המוקראת.

עודד פורר: זה לא ברור אדוני היושב ראש, אם חוזרים לתקנות כלשונן, כפי שהנחתי אותן.

מיכאל ביטון: אמרתי השר.

מיכאל ביטון: אתה לא היית כאן.

מיכאל ביטון: אמרתי שזאת טעות וזה פוגע בעתיד של הרפורמה בענף ההטלה ויוצר מתח מיותר כלפי הסכמות בתחום הזה.

מיכאל ביטון: אבל הארגונים והמגדלים אמרו לי שאביא את התקנות כפיט שהן.

עודד פורר: כפי שאני הנחתי אותן.

מיכאל ביטון: כפי שהן.

מיכאל ביטון: אני אומר משפט מאוד ברור.

מיכאל ביטון: כפי שהן.

עודד פורר: ללא התיקונים שעשיתם.

מיכאל ביטון: כפי שהן.

מיכאל ביטון: השר, אני ברור.

עודד פורר: בסדר.

עודד פורר: קטונתי.

מיכאל ביטון: להביא את התקנות כפי שהן, מבחינתם זה משפיל.

מיכאל ביטון: מבחינתם הורידו אותם על ארבע.

עודד פורר: זה לא מה שהיינו רוצים.

מיכאל ביטון: עזוב.

מיכאל ביטון: אנחנו לא מדברים עכשיו אידיאולוגיה.

מיכאל ביטון: הם קיבלו את הדין ולכן נצביע על הסעיפים כמו שהם קיבלו.

מיכאל ביטון: הם הציגו סעיף אחד שהם מבקשים מכם גמישות.

מיכאל ביטון: תהיה גמישות, בבקשה, לא תהיה גמישות – גם אותו נביא כפי שהוא.

אורי מקלב: תרשה לי להודות לך ברבים על אתמול, על הנאום הארוך שלך שהיה עד קרוב ל-3:00 לפנות בוקר.

אורי מקלב: אני חושב שזה היה נאום, אמנם נאום המתנה, אבל בהזדמנות הזאת הרמת את הכנסת לדיונים יותר ערכיים, שורשיים, תרבותיים ומסורת שלנו.

אורי מקלב: אתה הראית איפה היהודי החם, איפה היהודי השורשי, מה מחזיק אותנו בארץ ואנחנו רוצים לומר לך יישר כוח ותודה רבה על הנאום המיוחד הזה ועל המסע המיוחד הזה.

אורי מקלב: מעניין לעניין באותו עניין.

אורי מקלב: הדיון הזה הוא לא דיון כלכלי גרידא ובכלל כשאנחנו מדברים על ענף החקלאות.

אורי מקלב: ענף החקלאות הוא אחד הענפים, אולי הענף המועדף שלנו בארץ.

אורי מקלב: יש לו שורשים ויש לו עבר מאוד מאוד חזק.

אורי מקלב: הוא היה ענף מרכזי ומועדף מאז התיישבנו, עוד לפני שקמה המדינה.

אורי מקלב: ראינו את הענף הזה כאחד המחוללים ודבר שהוא אולי הכי חזק שמחזק ומחזיק אותנו בארץ.

אורי מקלב: אין דומה ענף החקלאות לענף הטקסטיל שפרנס הרבה משפחות, אבל אותו אפשר לנייד למקום אחר ובעלי החברות יכולים לעבור למקום אחר אם ירצו בכך כדי להמשיך להתפרנס.

אורי מקלב: גם אינו דומה לענף היהלומים, ענף שהפך הרבה אנשים לאנשים עשירים ואמידים, אבל הוא יכול להיות במקום אחר.

אורי מקלב: לא דומה החקלאות בארץ לחקלאות בתורכיה.

אורי מקלב: לא דומה אותה עגבנייה שגדלה בתורכיה לזו שגדלה בארץ שלנו, בארץ הקודש שלנו.

אורי מקלב: אני יכול להאריך ולהכביר מלים על הדבר הזה.

אורי מקלב: אני חושב ששר החקלאות יודע את זה.

אורי מקלב: הוא אמר כמה פעמים דברים לגבי שמיטה, דברים שריגשו אותך, מלווים אותך ומהווים לרגליך אדוני היושב ראש.

אורי מקלב: אנחנו מאוד מתחברים לדברים שאמרת גם בוועדה, גם במליאה ואני חושב ששמעתי אותך מדבר בעוד הזדמנויות ואתה יודע למה אני מתכוון, לנושא השמיטה.

אורי מקלב: זה לא מקצוע של עולים חדשים.

אורי מקלב: אלה היו העולים הראשונים שלנו.

אורי מקלב: אתה תמיד אוהב לתבל את דבריך בדבר תורה, הקדוש ברוך הוא הזהיר אותנו, כמו שמופיע בפרשת בחוקותיי בתורה, שאם אתם לא תשמעו ולא תעשו את הדברים הנכונים, הארץ תכה אתכם הארץ תהיה שממה.

אורי מקלב: אומר הרמב"ן על הפרשה שהארץ תהיה שממה, זאת תחילתה של ברכה.

אורי מקלב: מדוע?

אורי מקלב: שומרים לנו את הארץ שאף אחד לא יתיישב בה, רק בעת הנכונה, כשתהיו ראויים לכך, כשתבואו לארץ, אז תוכלו לקבל את מה ששלכם.

אורי מקלב: הארץ הזאת, השממה, היא שומרת לכם על הארץ וזה מה שקרה לפני 150-140 שנים, אז משפחתי הענפה הייתה חלק מהתיישבות וחקלאות בארץ ולפני 130 שנים החזיקה מאות דונמים של חקלאות אמיתית מניבה.

אורי מקלב: אם כן, החקלאות חיזקה את הארץ ולא רק זה אלא שלחקלאים היה תפקיד חשוב.

אורי מקלב: התקנות האלה כופפו את הידיים או לא, יכול להיות שיש כוונת טובות, אבל זה לא מסתדר ולא מתכתב עם הערכים שלנו, עם החלק הערכי של המקצוע הזה ובחלק הערכי הזה אנחנו בעצם הולכים בעניין הזה – ולא משנה איזה ענף זה בתוך החקלאות – לפגוע בהם.

אורי מקלב: זה יפגע בהם.

אורי מקלב: יכול להיות שיש כוונות טובות אבל אתה פוגע באנשים האלה.

אורי מקלב: הם מצרים על כך שלא הגעתם להסכם ואתה לא הצלחת להגיע להסכם - על אף המאמצים הגדולים שעשית – שמשביע את רצונם ובסופו של דבר הם נכנעים ולא מסכימים.

אורי מקלב: תודה.

מיכאל ביטון: תודה חבר הכנסת מקלב.

מיכאל ביטון: שמעון ביטון, יושב ראש ארגון ההטלה, מגדלי הביצים, או איך שקוראים לזה.

מיכאל ביטון: אני לא יודע.

מיכאל ביטון: איך מגדירים את זה?

שמעון ביטון: נציג המגדלים במועצה לענף הלול.

שמעון ביטון: תודה רבה אדוני היושב ראש.

שמעון ביטון: קודם כל, אני רוצה להתחיל את דבריי ולהודות לך על כל הימים שהשקעת בשבוע האחרון ועל כל השעות.

שמעון ביטון: ויתרת היום על יום החופש עם הבן שלך שיוצא מהצבא לחופשה ואתה לא איתו וזאת על מנת לנסות לגרום ולהוביל למשהו מוסכם שלצערי לא עלה בידך.

שמעון ביטון: על כך אני מרשה לעצמי לברך ולהודות בשם כל חקלאי הצפון ומגדלי המטילות בכל הארץ.

שמעון ביטון: לענייננו.

שמעון ביטון: יושבים כאן היום חברי כנסת, יושב כאן שר החקלאות, מביאים לכאן תקנות.

שמעון ביטון: אני יושב ליד השולחן הזה כבר 15 שנים וכל שנה בתאריכים האלה יושבים על התקנות האלה.

שמעון ביטון: התקנות האלה, זה מה שנקרא יום הדין למגדלי המטילות.

שמעון ביטון: זה יום הכיפורים של מגדלי המטילות במדינת ישראל.

שמעון ביטון: זה היום הזה, זאת השעה הזאת.

שמעון ביטון: עכשיו זאת שעת הנעילה ובשעת הנעילה אני רוצה לדבר אל חברי הכנסת שהולכים לגזור כאן גזר דין מוות כלכלי על 3,000 משפחות.

שמעון ביטון: אנחנו יוצאים מכאן מושפלים, אחרי שבוע של השפלות.

שמעון ביטון: יום יום ושעה שעה הושפלנו בנוכחותך אדוני היושב ראש.

שמעון ביטון: בנוכחותך, ואתה מחלת על כבודך.

שמעון ביטון: ישבת אתנו כאן שעות רבות לתוך הלילה על מנת אולי להגיע בסוף למשהו מוסכם אבל לצערי מה שקרה כאן זאת בעצם התעללות בנו.

שמעון ביטון: התקנות האלה, אנחנו לא חיים איתן, אנחנו לא מקבלים אותן, אנחנו לא מסכימים להן כי יש להן תוצאה אחת: גזר דין מוות כלכלי על משפחות, על אנשים בני 60 ו-70 שפת לחמם תיפגע בהחלטת השולחן הזה.

שמעון ביטון: בהחלטת הוועדה הזאת.

שמעון ביטון: כמובן שלא הוועדה היא שהביאה את התקנות האלה למשרד החקלאות שמכנה את עצמו הבית של החקלאים.

שמעון ביטון: חברים, זה בית הקברות של החקלאים.

שמעון ביטון: התקנות האלה, אלה דברי ההספד לשלוחת המטילות במדינת ישראל.

שמעון ביטון: תבינו מה שיהיה כאן.

שמעון ביטון: יגיעו לכאן ביצים מתורכיה ולאף אחד לא תהיה כאן שליטה - יגיעו ביצים מאוקראינה, אם זה מלולי מעוף - על איכות הביצה, מה התוקף שלה, איזה מחיר יהיה לה.

שמעון ביטון: זה יצא משליטת הבית הזה.

שמעון ביטון: היום יש שליטה על המחיר, יש שליטה על הכמות, יש שליטה על איכות הביצה, הכול מבוקר והכול מפוקח.

שמעון ביטון: זאת בסך הכול תכנית מרושעת שלא הצליחו לקבל אותה בחוק ההסדרים.

שמעון ביטון: ניסו במשרד האוצר ובמשרד החקלאות להוביל את הדבר המרושע הזה בחוק ההסדרים ותודה לקדוש ברוך הוא שזה לא עבר בחוק ההסדרים.

שמעון ביטון: אמר המחוקק שהתקנות והרפורמה בחקלאות יעברו רק בהסכמה של שני והצדדים ולא רק בהסכמת צד אחד.

שמעון ביטון: אבל ראה מה עושה שר החקלאות היום, הוא מביא תקנות שהוא לא מסכים והוא מבין מה ההשלכות שלהן וזאת על מנת שאנחנו נסכים לרפורמה שהוא לא קיבל בחוק ההסדרים, שהוא לא קיבל בתמיכת חברי הכנסת והקואליציה שאמרה לו לא.

שמעון ביטון: הוא בא לנו היום ושם כאן את עשרת הדברות.

שמעון ביטון: אלה עשרת הדברות לשנה הקרובה ואת עשרת הדברות האלה אף חקלאי לא ישרוד אותן.

שמעון ביטון: אנחנו נדמם וזה מה שרוצה שר החקלאות.

שמעון ביטון: הוא רוצה שהחקלאות במדינת ישראל תעבור לתורכיה ולאוקראינה, לירדן ולמצרים.

שמעון ביטון: לשם הוא רוצה להוביל את זה והחקלאים בצפון ידממו.

שמעון ביטון: למה?

שמעון ביטון: נהניתם 60 שנים בגבול הצפון.

שמעון ביטון: לא חיזבאללה הוציא אותנו, לא קטיושות, לא מנהרות אלא פורר הוציא אותנו מהצפון.

שמעון ביטון: פורר יסגור את המושבים האלה.

שמעון ביטון: לזה יגרמו התקנות האלה.

שמעון ביטון: אם היה תלוי בי, הייתי אומר לך שאנחנו לא רוצים להישאר בצפון, בוא תיקח את המשקים האלה מהצפון, תוציא את הקשישים האלה ואתם תדאגו להם לפרנסה.

מיכאל ביטון: שמעון, אתה אומר דברים מדם ליבך ובאמת היה אפילו קשה לעצור אותך.

אבשלום וילן: דברים כואבים מאוד.

מיכאל ביטון: הדברים שלך גם נשמעים וגם חודרים.

מיכאל ביטון: אני רוצה להבהיר שגם בדיון מקדים איתך ועם כולם, אמרתם שאתם לא חיים בשלום עם התקנות אבל אין לנו ברירה.

מיכאל ביטון: נכנענו.

מיכאל ביטון: אם הייתם אומרים לי תדחה את ההצבעה, הייתי דוחה אותה אבל אני מביא את ההצבעה הזאת על דעתכם עם כל הכאב.

מיכאל ביטון: מבחינת

מיכאל ביטון: כם זה מה שאתם רוצים שיקרה עכשיו.

מיכאל ביטון: אם אתם אומרים לי תדחה את ההצבעה, אני דוחה אותה.

עודד פורר: אני מבקש שתדחה את ההצבעה, אדוני.

מיכאל ביטון: אבל נתתי לך לבוא ב-15 בדצמבר להצבעות.

מיכאל ביטון: באתם ב-27 בדצמבר.

מיכאל ביטון: יש מחיר לזה שבוששתם עם העניין הזה.

מיכאל ביטון: אם אני יכול להביא תקנה במועד שהחוק מחייב אותי, אני רוצה לעמוד בזמנים.

עודד פורר: אני חושב אדוני היושב ראש שיש משמעות לעמדת החקלאים.

עודד פורר: הקשבנו להם, דיברנו איתם, אנחנו מדברים איתם.

עודד פורר: אני גם חושב שאנחנו באמת רחוקים כחוט השערה מלהגיע להסדר הוא הסדר כולל.

מיכאל ביטון: חברים, אני לא אסכים להפרעות.

מיכאל ביטון: אני אוציא אתכם.

מיכאל ביטון: ביום חמישי בערב אין את זה.

מיכאל ביטון: זה כבר היה לנו שלושה ימים.

מיכאל ביטון: מספיק.

מיכאל ביטון: כל אחד שחרר את כל מה שיש לו.

מיכאל ביטון: כל מה שהיה לו להגיד, הוא אמר.

מיכאל ביטון: מספיק.

עודד פורר: הסדר כולל שיעשה טוב גם לענף, גם לאזרחי מדינת ישראל וגם לצפון.

עודד פורר: הכי קל לי, הרי לכאורה גם מבחינת שיקולים, מה שרציתי, רציתי את התקנות, הבאתי אותן, ניצחתי אותן.

עודד פורר: זה הכי קל לי.

עודד פורר: הכי קל לי להגיד לך עכשיו תצביע, נעביר, זה מצוין.

עודד פורר: יכול להיות שיש כאן אולי כאלה שמייצגים ציבור ומתוך איזשהו רצון לייצר כאילו מצב אחר אומרים, כן, כן, תעשה.

עודד פורר: אני אומר לך שוב שאני מבקש ממך עוד הפסקה.

עודד פורר: אני רוצה שנמשיך ונדבר.

עודד פורר: אני חושב שאפשר להמשיך לבוא בדברים.

עודד פורר: אני גם חושב אדוני היושב ראש שנכון, זה יהיה יום ראשון, ביום ראשון אנחנו נמצאים בחריגה מהחקיקה אבל אני לא רואה מישהו במוצאי שבת רץ לאכלס לולים בגלל שאנחנו עוד לא העברנו תקנות.

עודד פורר: לדעתי עד יום ראשון נוכל להגיע יותר מסכימים.

עודד פורר: את ההצבעה הזאת אנחנו יכולים לקיים גם ביום ראשון.

עודד פורר: אני מבקש ממך את הזמן הזה.

מיכאל ביטון: אני אכבד את הבקשה שלך להפסקה קצרה.

מיכאל ביטון: ההצבעות יהיו היום.

מיכאל ביטון: אבשלום וילן ואחר כך נעשה הפסקה.

אורי מקלב: אם אתה מצביע היום, תגיד.

אורי מקלב: ביטלנו תכניות.

אורי מקלב: אנחנו חיילים.

מיכאל ביטון: תודה רבה.

מיכאל ביטון: אני מאוד מעריך את זה.

אורי מקלב: אם ההצבעות לא יהיו היום, אנחנו רוצים לדעת.

מיכאל ביטון: אנחנו נעדכן.

מיכאל ביטון: לא יהיו הפסקות גדולות.

מיכאל ביטון: את ההפסקות הגדולות כבר עשינו.

אורי מקלב: אין לי בעיה אם תחליט לדחות ליום ראשון.

אורי מקלב: אני רק מזכיר לך אדוני שאתה ישבת כאן כל השבוע, יום יום.

מיכאל ביטון: אני מרגיש בטירונות.

מיכאל ביטון: יצאתי עם צ'ימידן מהבית ולא חזרתי.

אבשלום וילן: ערב טוב.

אבשלום וילן: שמעון דיבר מדם ליבו.

אבשלום וילן: אנחנו הודענו לשר שלמרות שאנחנו לא מסכימים לחלק מהתקנות, אנחנו מבינים כאנשים אחראיים שהאלטרנטיבה להשאיר את המערכת ללא תקנות, היא גרועה יותר.

אבשלום וילן: לכן ביקשנו לפני תיקונים קטנים שהוסכמו, לאשר את התקנות במצב הנוכחי.

מיכאל ביטון: תסביר עוד פעם להדיוטות באופן ברור יותר ופשוט יותר

אבשלום וילן: לא דיברתי פשוט?

מיכאל ביטון: כמעט ולא.

אבשלום וילן: יש תקנות, לגבי חלק גדול מהתקנות אנחנו חושבים שהן בעייתיות אבל המצב שבו לא יהיו תקנות הוא גרוע יותר וזה לא שביום ראשון רצים.

אבשלום וילן: כבר ראינו מקרים קודמים – ובזמנו הייתה פסיקת בג"ץ בנושא – ולכן אנחנו מעדיפים להיות עם תקנות, גם כשהן קשות לנו, מאשר להיות ללא תקנות בכאוס כללי.

מיכאל ביטון: תודה.

מיכאל ביטון: מובן.

מיכאל ביטון: נירה שפק, בבקשה.

נירה שפק: אני חייבת לומר שאני מרגישה רע עם הסיטואציה הזאת.

מיכאל ביטון: ברוכה הבאה למועדון.

נירה שפק: אני לא יום ולא יומיים בתוך זה אלא מהיום שהושבעתי בכנסת אני בדבר הזה.

נירה שפק: אני חייבת לומר קודם כל שאני לא מייצגת צד כלשהו.

נירה שפק: אני מייצגת את החקלאות, אני מייצגת את הצרכנים, אני מייצגת את ההתיישבות, אני מייצגת את הביטחון שלנו, את הביטחון בקרקע, בשטחים הפתוחים, אני מייצגת את התפיסה ההתיישבותית שלנו.

נירה שפק: התפקיד שלי כיושבת כראש השדולה החקלאית הוא להסתכל על הכול ולנסות למצוא את נקודת האיזון שמתאימה לכל.

נירה שפק: אני חושבת שיש לנו מאות שעות עם כל אחד ואחדד כאן.

נירה שפק: לצערי לא הייתי חלק מהמשא ומתן שהתקיים עכשיו כי הייתה החלטה שזה ייעשה בלי חברי כנסת ואני לא רוצה לפתוח את הסיפור מי התנגד או לא התנגד, אבל דבר אחד אני כן רוצה לומר.

נירה שפק: אם מישהו חושב שיהיה כאן משא ומתן ואני כחברת כנסת, כפרלמנטרית, אבוא בלי להבין על מה אני מצביעה וארים את היד לא משנה למה – הוא מתבלבל כי אני מחויבת קודם כל לאזרחים של מדינת ישראל.

נירה שפק: את השקיפות שדורשים ממני, אני גם דורשת מעצמי.

נירה שפק: לכן לי קשה מאוד לבוא ולהרים את היד כשאני לא יודעת מה היה השיח ומה דובר.

נירה שפק: יש שני סעיפים, סעיף שבצד ואין לי מושג על מה, לא שאלתי, לא בדקתי, אני לא מדברת רק עם ראשי הארגונים והם יודעים את זה.

נירה שפק: אני גם מתקשרת לחקלאים, אני הולכת לכל מקום, אני לא רק מדברת עם השר ועם המנכ"לית אלא אני מדברת עם עוד אנשים ובודקת.

נירה שפק: אני בודקת כלכלית ואני בודקת מה זה עושה.

נירה שפק: במצב הנוכחי אין לי את הכלים להשפיע ויש לי אחריות.

נירה שפק: אני חלק ממפלגת שלטון.

נירה שפק: כשאני שומעת שיש הסכמות ואז עולה שמעון ביטון ואומר יום שחור לחקלאות, אני מאמינה לו.

נירה שפק: אני שומעת את נעמה ופורר אומרים שהם רוצים להגיע לאיזון עם תקציבים, ואני מאמינה להם.

נירה שפק: תסלחו לי שאני באה ואומרת שאני רוצה להאמין כי מה לעשות, כזאת אני, גדלה במקום של 15 שניות ואם לא היה לי אמון, כנראה לא הייתי גרה היכן שאני גרה.

נירה שפק: בא מיכאל ואומר שהוא משקיע שעות והוא מחכה וגם רוצה.

נירה שפק: אני אומרת שאם זה המצב, אני שואלת לפני שאנחנו יוצאים להפסקה, מה הטווח המשפטי שלנו להחלטה ואם יש לנו טווח.

נירה שפק: אני מבקשת שתצא להפסקה ונראה מה אפשר למקסם.

נירה שפק: תודה.

מיכאל ביטון: בחוק יש לנו מועד לסיום התקנות.

מיכאל ביטון: עדיף שזה יקרה כך.

מיכאל ביטון: אם אין תקנות בזמן, יש ואקום משפטי ובוואקום הזה יש אי ודאות.

נירה שפק: מה משמעותו?

נירה שפק: אני רוצה לדעת משפטית.

מיכאל ביטון: משמעותו, אף אחד לא יודע להגיד לך.

נירה שפק: אני דיברתי עם היועצת המשפטית של הכנסת שהיא זאת שאני יכולה להתייעץ איתה.

נירה שפק: אני רוצה להבין.

נירה שפק: אני ממש רוצה שייתנו לי כלי כחברת כנסת.

נירה שפק: אני מבקשת מהוועדה לתת לנו כלי.

מיכאל ביטון: אנחנו נעשה את זה.

אורי מקלב: אם אין תקנות, אין שום דבר.

נירה שפק: לא.

נירה שפק: זה לא בדיוק כך.

נירה שפק: אני בתוך זה כבר כמה שעות ותאמין לי, אני רוצה לדעת.

מיכאל ביטון: הבנו את שאלתך.

מיכאל ביטון: אחרי ההפסקה היועץ המשפטי יאמר כמה מילים בנושא.

מיכאל ביטון: אנחנו כאן בשעה 17:10.

מיכאל ביטון: אני מחדש את הישיבה.

מיכאל ביטון: אנחנו ממשיכים במקום בו הפסקנו.

מיכאל ביטון: אני מבין שממשיכים להצביע על הנוסח, הפסקאות והסעיפים שאינם מוסכמים כפי שהוצגו על ידי משרד החקלאות אבל עם נכונות עתידית של השר וצוותו בתוך משא ומתן על רפורמה בענף ההטלה לפתוח גם סעיפים שנצביע עליהם היום ולהיות גמישים בתוכם.

מיכאל ביטון: הדבר הזה מבורך.

מיכאל ביטון: זאת התחלה של משהו, לא דרמטי אבל בכל זאת התקדמות ואני מברך את הצדדים על הנכונות הזאת.

מיכאל ביטון: אנחנו עוברים להקראת הסעיפים ולהצבעה עליהם.

מיכאל ביטון: בבקשה.

אורי מקלב: אני מוותר על התייעצות סיעתית.

מיכאל ביטון: תודה יקירי.

מיכאל ביטון: היועצת המשפטית, תקריאי לפי הסדר את הסעיפים שלא מוסכמים.

מיכאל ביטון: ביקשתי שהיועצת המשפטית של המשרד לא תזוז מכאן.

מיכאל ביטון: אני לא מבין.

מיכאל ביטון: המנכ"לית, כך אי אפשר לעבוד.

נעמה קאופמן פס: אני כאן.

מיכאל ביטון: לא את.

מיכאל ביטון: אי אפשר להקריא סעיפים שלכם בלי שהיועץ המשפטי שלכם נוכח.

מיכאל ביטון: זאת לא פעם ראשונה שלא מתחילים דיון ונוכחים בזמן.

מיכאל ביטון: נא להקריא.

מיכאל ביטון: דממה באולם.

מירב תורג'מן: אני מתחילה בתקנה 2.

מירב תורג'מן: תקנה 1, אני מזהירה, אושרה בדיון הקודם שהתקיים שלשום.

מירב תורג'מן: אנחנו מתחילים בתקנה 2 שלא הוצבעה.

מירב תורג'מן: תקנה 2 היא אחרי ההגדרות.

מיכאל ביטון: אנחנו מקריאים רק מה שלא מוסכם ומצביעים לפי נוסח שמשרד החקלאות.

מירב תורג'מן: 2.

מירב תורג'מן: מכסה ארצית גודל משק הלול לייצור ביצי מאכל לשיווק בהיקף ארצי בשנת התכנון, יהיה גידול מטילות לייצור 3,055 מיליון ביצי מאכל לשיווק (להלן – המכסה הארצית).

מיכאל ביטון: הערות על הסעיף הזה.

מיכאל ביטון: תודה רבה.

מיכאל ביטון: מי בעד אישור תקנה 2? מי נגד?

מיכאל ביטון: מי נמנע?

מיכאל ביטון: אושרה

אורי מקלב: אני נגד.

מיכאל ביטון: נא לרשום את אורי מקלב כמצביע נגד.

מיכאל ביטון: תקנה מספר 2 אושרה.

אורי מקלב: אני רוצה להסביר בכותרת.

אורי מקלב: סעיפים שלא נעשו בהסכמה - - -

מיכאל ביטון: כל הסעיפים שנצביע עליהם, הם לא בהסכמה.

עודד פורר: ההסכמה כרגע היא שאין הסכמה אבל אנחנו נמשיך לדבר אחרי שנאשר את התקנות.

מיכאל ביטון: עם הנכונות לשינוי הקטן כך שבתוך המשא ומתן על רפורמה בענף ההטלה, גם סעיפים שהוצבעו בתקנה יהיו פתוחים לדיון.

מיכאל ביטון: זה מבורך ואני מברך אתכם על הפתיח הזה אבל אנחנו נאשר זה כפי שביקשתם.

אורי מקלב: אמנם אפשר לסמוך על השר שמילה שלו היא מילה, אבל בסופו של דבר כאשר מדובר ברצון השר והתקנות מאושרות, חלק מהמשא ומתן - - -

מיכאל ביטון: אנחנו כאן כוועדת כלכלה.

מיכאל ביטון: אנחנו לא הולכים לשום מקום.

מיכאל ביטון: אנחנו כאן כסיעות, כגופים, כקואליציה.

מיכאל ביטון: עוד יהיה דין ודברים על עולם התוכן הזה.

אורי מקלב: אני אומר שזאת לא הסכמה אלא זאת כניעה.

מיכאל ביטון: פתחנו עם זה.

מיכאל ביטון: אמרנו שהדבר הזה מוריד על הברכיים.

עודד פורר: גם פתחתי ואמרתי שזאת לא הכוונה שלי.

עודד פורר: אני רוצה להגיע להסכמות.

מיכאל ביטון: הכול נאמר.

מיכאל ביטון: לא לחזור על מה שנאמר.

מיכאל ביטון: אידיאולוגיה עשינו במשך שבוע ועכשיו אנחנו מצביעים.

אורי מקלב: זה לתת לקואליציה הרגשה טובה שאמורה לייצג את החקלאים ולא מעבר לזה.

מיכאל ביטון: נא לעבור לסעיף הבא.

מירב תורג'מן: תקנה 3 ו-4, גם הן אושרו בדיון הקודם.

מירב תורג'מן: לפיכך אני עוברת לתקנה מספר 5. 5.

מירב תורג'מן: מכסות חדשות

מירב תורג'מן: עד 70 מכסות מתוך ההיקף הכולל של המכסות החדשות יוקצו למגדלים חדשים מיישובים באזור עדיפות לאומית מקרב האוכלוסייה הערבית, הדרוזית והצ'רקסית בלבד.

מירב תורג'מן: נותרה מכסה מהמכסה שהוקצתה לאוכלוסייה זו, לאחר קביעת המכסה לכלל המבקשים בקרב אוכלוסייה זו העומדים בתנאים המפורטים בתקנת משנה (ב), תועבר המכסה לחלוקה בקרב המגדלים לפי פסקה (2).

מירב תורג'מן: יתרת המכסה לפי תקנה זו, לאחר ההקצאה בהתאם לפסקאות (1) ו-(2), תוקצה למגדלים חדשים ביישובים צמודי גדר.

מירב תורג'מן: ניו תרה מכסה מהמכסה שהוקצתה לאוכלוסייה זו, לאחר קביעת המכסה לכלל המבקשים בקרב אוכלוסייה זו העומדים בתנאים המפורטים בתקנת משנה (ב), תועבר המכסה לחלוקה בקרב המגדלים לפי פסקה (4).

מירב תורג'מן: יתרת המכסה לפי תקנה זו, לאחר ההקצה בהתאם לפסקאות (1) עד (4), תוקצה למגדלים חדשים ביישובים באזור עדיפות לאומית.

מיכאל ביטון: תודה רבה.

מיכאל ביטון: הערות לתקנה 5.

נירה שפק: כפי שזה.

מיכאל ביטון: מי בעד אישור תקנה 5(א)?

מיכאל ביטון: מי נגד?

מיכאל ביטון: מי נמנע?

מיכאל ביטון: אושרה

מיכאל ביטון: תקנה 5(א) אושרה.

מיכאל ביטון: מקלב נגד.

מירב תורג'מן: סעיפים קטנים (ג) ו-(ד) אושרו בדיון הקודם.

מירב תורג'מן: כאן אני אדלג לתקנה מספר 7.

מירב תורג'מן: גם תקנה 6 אושרה.

מירב תורג'מן: אני עוברת לפסקה (ב) בתקנה 7.

מירב תורג'מן: גם פסקה (א) אושרה בדיון הקודם.

מיכאל ביטון: להקריא את כל מה שלא הוצבע בתקנה 7.

מירב תורג'מן: למעט סעיפים (ג) ו-(ד) שכבר אושרו.

מירב תורג'מן: 7.

מירב תורג'מן: תוספות קבועות

מירב תורג'מן: אני עוברת לסעיף קטן (ה).

מירב תורג'מן: (ה) ועדת המכסות תקבע לבעל כסה תוספת מכסה לפי בקשתו, בהיקף של עד 500,000 ביצים, בהתקיים כל אלה:

מירב תורג'מן: המבקש ייצר את מלוא מכסתו, כולל התוספת שתיקבע לו לפי תקנת משנה זו (להלן – מלוא מכסתו), בשנת התכנון.

מירב תורג'מן: הלול שבו יוצר המכסה עומד בדרישות לפי תקנה 9(ב)(3)(א) ו-(ב).

מירב תורג'מן: (ו) המכסה הכוללת שתיקבע לפי תקנת משנה (ה) לא תעלה על 307 מיליון ביצים, בתוספת מכסה לפי תקנה 15(א).

מירב תורג'מן: (ז) תוספת המכסה שתיקבע לבעל מכסה לפי תקנת משנה (ה) לא תעלה על היקף המכסה הנוספת.

מירב תורג'מן: לעניין ז ה, "היקף המכסה הנוספת" – ההפרש שבין מספר הביצים שניתן היה לייצר בלול אם היו מאוכלסות בו המספר המרבי של מטילות לפי שטח של 750 סמ"ר למטילה לבין כמות הביצים שיוצרה בלול במועד הקובע.

מירב תורג'מן: (ח) ראתה ועדת המכסות כי קביעת תוספת מכסה לכלל המבקשים לפי תקנת משנה (ה) תביא לכך שהיקף המכסה הכולל יעלה על היקף המכסה הכולל הקבוע בתקנת משנה (ו), תפעל כלהלן:

מירב תורג'מן: יתרת המכסה לפי תקנת משנה (ו), לאחר ההקצאה בהתאם לפסקה (1) תוקצה למגדלים אעזור עוטף עזה.

מירב תורג'מן: נותרה מכסה מהמכסה שנקבעה בתקנת משנה (ו), לאחר קביעת המכסה לכלל המבקשים בקרב אוכלוסייה זו, תועבר המכסה לחלוקה בקרב המגדלים לפי פסקה (3).

מירב תורג'מן: יתרת המכסה לפי תקנת משנה (ו), לאחר ההקצאה בהתאם לפסקה ((1) עד (3) תוקצה למגדלים המגדלים את מכסתם באזור עדיפות לאומית.

מירב תורג'מן: (ט) ראתה ועדת המכסות כי קביעת מכסה לכל המבקשים לפי אחת מפסקאות (1) עד (4) לתקנת משנה (ח) לפי העניין, תביא לכך שהיקף המכסה הכולל יעלה על היקף המכסה הכולל שניתן לקבוע לפי אותה פסקה, תיקבע לכל אחד מהם תוספת מכסה השווה למכפלת תוספת המכסה שהייתה נקבעת לו לפי תקנת משנה (ז) בשיעור השווה ליחס שבין יתרת המכסה להקצאה לבין היקף המכסה המבוקשת על ידי כלל המבקשים, לפי אותה פסקה.

מירב תורג'מן: (י) בקשה לקבלת מכסה לפי תקנת משנה (ה) תוגש בתוך 30 ימים מיום פרסומן של תקנות אלה.

מיכאל ביטון: תודה.

מיכאל ביטון: הערות לתקנה 7(ב), (ה), (ו), (ז), (ח), (ט) ו-(י).

מיכאל ביטון: מי בעד אישור התקנה?

מיכאל ביטון: מי נגד?

מיכאל ביטון: מי נמנע?

מיכאל ביטון: אושרה

מיכאל ביטון: תקנה 7(ב), (ה), (ו), (ז), (ח), (ט) ו-(י) אושרה.

מיכאל ביטון: מקלב נגד.

מיכאל ביטון: אצלי כתוב שתקנה 8(א) אושרה, אבל בסוף לא הצבענו.

מירב תורג'מן: נכון.

מיכאל ביטון: נא להקריא אותו.

מירב תורג'מן: רק פסקאות (ב) ו-(ג) אושרו.

מירב תורג'מן: 8.

מירב תורג'מן: תוספת חד פעמית

מירב תורג'מן: אני עוברת לתקנת משנה (ד).

מירב תורג'מן: (ד) בעל מכסה שנקבעה לו תוספת חד פעמית מכוח תקנה 8(א) לכללי 2016 לא יגדל את מכסתו או חלק ממנה בלול הבסיס, אלא אם כן בזמן שחלף ממועד העתקת הגידול ניתן ללול הבסיס אישור כי הוא עומד בדרישות לפי תקנה 9(ב)(3)(א) ו-(ב).

מיכאל ביטון: הערות לתקנה 8(א) ו-8(ד).

מיכאל ביטון: מי בעד אישור תקנה 8(א) ו-8(ד)?

מיכאל ביטון: מי נגד?

מיכאל ביטון: מי נמנע?

מיכאל ביטון: אושרה

מיכאל ביטון: תקנה 8(א) ו-8(ד) אושרה.

מיכאל ביטון: מקלב נגד.

מיכאל ביטון: נא להקריא את תקנה 9.

מירב תורג'מן: 9.

מירב תורג'מן: מקום הגידול (א) לא ייצר בעל מכסה את מכסתו בלול שאינו מצוי במשקו, אלא אם כן קיבל היתר מוועדות המכסות.

מירב תורג'מן: הוא בעל מכסה שייצר כדין על המועד הקובע את מלוא מכסתו בלול של בעל מכסה אחר, והוא ממשיך לייצרה בשנת התכנון באותו הלול או בלול אחר שעד המועד הקובע יוצרה בו כדין, מכסה של יותר מבעל מכסה אחד.

מירב תורג'מן: הוא בעל מכסה שייצר את מלוא מכסתו בלול שמתקיימים לגביו כל התנאים שלהלן:

מירב תורג'מן: ניתן לגבי הלול רישיון לפי חוק רישוי עסקים, התשכ"ח-1968 ובלבד שמתקיימות לגביו ההוראות הקבועות בתקנות רישוי עסקים (תנאים לרישוי משקי עופות ולולים), התשמ"א-1981.

מיכאל ביטון: תודה.

מיכאל ביטון: הערות לתקנה 9.

מיכאל ביטון: מי בעד אישור תקנה 9?

מיכאל ביטון: מי נגד?

מיכאל ביטון: מי נמנע?

מיכאל ביטון: אושרה

מיכאל ביטון: תקנה 9 אושרה.

מיכאל ביטון: מקלב נגד.

מיכאל ביטון: את שאר הסעיפים אישרנו.

מירב תורג'מן: למעט תקנה 15 והתוספת הראשונה.

מיכאל ביטון: נא להקריא.

מירב תורג'מן: 15.

מירב תורג'מן: תוספת מכסה להקצאה

מירב תורג'מן: נותרה מכסה להקצאה לאחר קביעת תוספות קבועות לפי תקנה 7(ה), תועבר המכסה לחלוקה לפי תקנה 5.

מיכאל ביטון: הערות לסעיף 15.

יסמין פרידמן: יש לי.

יסמין פרידמן: אני מבקשת, אם אפשר, אסף ידע להסביר את זה יותר טוב.

יסמין פרידמן: שכל מה שנשאר מהמכסות, השאריות של המכסות, תהיה העדפה ללולים ללא כלובים.

מיכאל ביטון: בבקשה, אסף.

אסף לוי: תודה רבה אדוני היושב ראש.

אסף לוי: זה נמצא בתקנה 7 שבעצם מחלקת את התוספות הקבועות.

אסף לוי: ככל שיש עודף ביקוש על ההיצע, אוטומטית - - -

מיכאל ביטון: אם כן, הנושא הזה מטופל בסעיף 7.

מיכאל ביטון: תודה על ההבהרה.

אורי מקלב: לקראת ההצבעה האחרונה, אני אגיד משפט אחד.

אורי מקלב: כל הכאב של מגדלי המטילות, הפגיעה בהם והתוצאות הקריטיות והסופיות מבחינתם של התקנות האלה, לא נעלמו.

אורי מקלב: הם נמצאים וקיימים.

אורי מקלב: הם צריכים לחיות עם חוסר בהירות וחוסר ביטחון איך השר ואיך המשרד יתנהג איתם, האם יבוא לקראתם או לא יבוא לקראתם.

אורי מקלב: זה לא נקרא שהרגענו אותם.

אורי מקלב: הם עדיין הולכים לישון- או לא לישון - מהלילה הזה כאובים מאוד וזה נשאר כאן.

שמעון ביטון: הם הולכים הביתה חבולים.

שמעון ביטון: אבל אנחנו ננצח.

אורי מקלב: בעזרת השם.

מיכאל ביטון: אני רוצה להשלים את ההצבעה.

מיכאל ביטון: אני גם אתן לשר לומר דברים כלליים וגם למגדלים.

אורי מקלב: אני מניח שהחקלאים לא הצביעו ליהדות התורה.

אורי מקלב: נמצאים כאן נציגים ומפלגות שהחקלאות סמכו עליהם כמייצגים שלהם.

אורי מקלב: כשאני אומר חקלאים, אני מתייחס לכל ענף החקלאות.

אורי מקלב: כפי שאמרתי קודם, אצלי הכול בענף החקלאות.

אורי מקלב: הם לא מגדלים ביצים במקום שאין חקלאות.

נירה שפק: זה היה משפט לא רציני.

אורי מקלב: אני לא אומר את זה בהתלהמות ולא בצעקות.

אורי מקלב: אני אומר את מה שעל לבי, מה שאני חושב וזאת חובתי לומר את הדברים האלה.

אורי מקלב: אם את רוצה, אפשר לפתוח האם אתם כחברי הקואליציה הייתם צריכים לעמוד אחרת.

אורי מקלב: אני אומר לכם- ויש לי גם הוכחות לכך – שכאשר אנחנו היינו בקואליציה מנענו רפורמות כאלה שהולכות לפגוע בהם.

אורי מקלב: מנענו תקנות.

אורי מקלב: אפשר לראות את זה בדברי הימים של הכנסת.

אורי מקלב: הם יודעים שהיינו תמיד אוזן קשבת עבורם, אם בוועדת כספים, אם בוועדת הכלכלה.

אורי מקלב: שנים אנחנו הולכים איתם יחד בעניין הזה.

אורי מקלב: קל מאוד לעשות רפורמות ואולי יש בזה גם צדדים חיוביים אבל כשאנחנו באים מול ההשלכות עליהם, אלה השלכות חמורות.

מיכאל ביטון: הוא יכול להגיד מה שהוא רוצה.

מיכאל ביטון: תני לו לסיים.

נירה שפק: אמרת סיכומים בסוף.

אורי מקלב: אחרי ההצבעה האחרונה, אני כבר מודיע כאן שאני לא אגיש רוויזיה.

אורי מקלב: אני מקדיש את אי הרצון להגיש רוויזיה ליושב ראש ולצוות הוועדה שעברו ימים קשים ושבוע קשה ואני לא רוצה לעכב אותם כאן אפילו עוד דקה.

אורי מקלב: להם אני מקדיש את אי הגשת הרוויזיה וגם לך.

מיכאל ביטון: תודה רבה חבר הכנסת מקלב.

מיכאל ביטון: מה עוד נשאר לנו להצבעה?

מירב תורג'מן: התוספת הראשונה.

מירב תורג'מן: מדובר בטופס בקשה לקבלת מכסה חדשה לייצור ביצי מאכל, כפי שזה מונח בפני חברי הכנסת.

מיכאל ביטון: לא צריך להקריא.

מירב תורג'מן: אין צורך להקריא.

מיכאל ביטון: הערות על התוספת.

מיכאל ביטון: מי בעד אישור התוספת הראשונה?

מיכאל ביטון: מי נגד?

מיכאל ביטון: מי נמנע?

מיכאל ביטון: אושרה

מיכאל ביטון: מקלב נגד.

מיכאל ביטון: התוספת הראשונה אושרה.

לימור מגן תלם: תקנה 15 לא הוצבעה.

מיכאל ביטון: מי בעד אישור תקנה 15?

מיכאל ביטון: מי נגד?

מיכאל ביטון: מי נמנע?

מיכאל ביטון: אושרה

מיכאל ביטון: מקלב נגד.

מיכאל ביטון: תקנה 15 אושרה.

מיכאל ביטון: הערות כלליות לפני שאני סוגר את הדיון.

מיכאל ביטון: מי שרוצה לומר משהו, ירים את ידו.

מיכאל ביטון: מוטי אלקבץ.

מוטי אלקבץ: חברי, אני רוצה להשתמש במילה קצת לא נעימה אבל היא תבטא את התחושה שלי והתחושה של המגדלים ששלחו אותי לכאן.

מוטי אלקבץ: אני מרגיש בדיוק כמו שמרגישה נאנסת.

מוטי אלקבץ: זה אונס פוליטי.

מוטי אלקבץ: אנחנו כאן שותקים ומסכימים כי אנחנו מבינים את האיום המיידי שיהיה עלינו במידה והתקנות לא יעברו.

מוטי אלקבץ: זו תחושה שבחיי לא חוויתי אבל זה לא אני אלא אלה 3,000 מגדלים, אלה אנשים מבוגרים, חולים, אנשים שזו כל פרנסתם והיום כולנו מצטרפים לקבוצה שנאנסה פעם בחייה.

מוטי אלקבץ: זו התחושה שלי.

מוטי אלקבץ: זו התחושה של כל המגדלים.

מיכאל ביטון: תודה על הדברים.

מיכאל ביטון: אבשלום וילן.

אבשלום וילן: אני לא אחזור על מה שמוטי ושמעון אמרו אבל פנינו קדימה ואנחנו נמשיך להיאבק.

אבשלום וילן: החבר'ה האלה יושבים 50 ו-60 שנים בגבול לבנון בעיקר אל מול החיזבאללה ובגופם, תרתי משמע, שומרים על ביטחון ישראל.

אבשלום וילן: אני מציע שכולם יזכרו את זה.

אבשלום וילן: עם כל הכבוד לפורום קהלת ולאבירי המשק החופשי, הליברטיאני, בסגנון אמצע המאה ה-19 בארצות הברית, אתם צריכים להבין שבסופו של דבר החקלאות הישראלית והחקלאי הישראלי הם חלק מחגורת הביטחון והמגן גם של המזון וגם של החיים במדינת ישראל.

אבשלום וילן: זה סיבוב ראשון.

אבשלום וילן: יש לנו עוד כמה סיבובים ואנחנו מתכוונים לשמור על כבודם.

אבשלום וילן: אנחנו לא נקבל בשום פנים ואופן התבטאויות שהיו מהלך הדיונים ואני מציע לכולם לקחת אותן בחזרה, כולל כאילו לשפעת העופות היה קשר לטיב הלולים, למרות שהיא באה משמיים, מהעופות הנודדים, ועוד כל מיני ביטויים שמוטב היה שלא היו נאמרים, וגם על ידינו.

אבשלום וילן: לכן אנחנו הולכים עכשיו לסיבובים נוספים גם בצמחי, גם רפורמות אחרות ואנחנו מבקשים מחברי הבית הזה, אתם בעצם – אני אומר זאת כמי שישב כאן הרבה שנים - הראי של המדינה.

אבשלום וילן: אנחנו עוסקים ברמת היסודות הכי בסיסיים.

אבשלום וילן: לכן אני מקווה שנגיע בסופו של דבר לפשרות אבל שתבינו שבסופו של דבר יושבים שם אנשים שהם חגורת הביטחון של ישראל גם בהגנה, גם במזון ובכל טעם החיים של המדינה הזאת.

אבשלום וילן: תודה.

מיכאל ביטון: תודה רבה אבו וילן.

מיכאל ביטון: נירה שפק.

נירה שפק: אני רוצה להתחיל קודם כל באמירה ולומר למקלב שהיה לי קשה.

נירה שפק: לבוא ולדבר כאן על קואליציה ואופוזיציה ולהשתמש במאבק של חקלאים, לא מקובל עלי.

נירה שפק: לא אליכם אני מדברת אלא אל מקלב.

נירה שפק: לא מקובל עלי כי לא אכפת לך מהחקלאים – וגם לא לאף אחד אחר - יותר מאשר לי.

נירה שפק: אנחנו צריכים להיות משולבים בזה ולא להשתמש בהם ככלי ניגוח.

נירה שפק: אני אוסיף ואומר משפט אחד.

נירה שפק: כל זה היה יכול להיפתר עוד קודם אם הייתם מטפלים בזה אבל עכשיו אנחנו מסתכלים קדימה.

נירה שפק: אם כן, בואו קודם כל נשים דברים על השולחן ועכשיו נתקדם.

נירה שפק: לא טוב לי.

נירה שפק: זה באמת יום קשה לי.

נירה שפק: אני באה מהאזור החקלאי, אני באה ממשפחה שיש בה חקלאים שמעבדים את הקרקע על הגבול מול סג'עייה.

נירה שפק: הם אלה שעומדים שם ואותם מקפלים כשיש ירי כמו שהיה אתמול.

נירה שפק: את החשיבות של האחיזה בקרקע - אני יודעת.

נירה שפק: את החשיבות של החקלאות כערך - אני יודעת.

נירה שפק: יש לי ילד שעשה שנת שירות בחקלאות והוא רוצה לחזור לזה והוא יחזור לקיבוץ.

נירה שפק: אז שאף אחד לא ילמד אותי מה זאת חקלאות.

נירה שפק: אבל זה יום קשה לי כי גם השיח נעשה קשה.

נירה שפק: לא טוב לי עם שיח שבו החקלאים הפכו להיות האויב.

נירה שפק: לא טוב לי עם זה.

נירה שפק: אנחנו מחויבים – ודיברנו על זה גם עם שר החקלאות וגם עם שר האוצר – ואמרנו שלא נרפה עד שלא נבחן את כל שרשרת התיווך מחומרי הגלם ועד הבית של הצרכן.

נירה שפק: את הכול אנחנו נבחן.

נירה שפק: אני מבקשת שעד אז לא יהיו אמירות מתנגחות מהסוג הזה.

נירה שפק: אני לא רוצה כניעה.

נירה שפק: אותי לימדו שכאשר נכנעים, שני הצדדים מפסידים.

נירה שפק: לכן החובה שלנו היא לבוא ולהגיע לשולחן ולטפל בכל הדברים.

נירה שפק: כואב לי שחלק מההסכמות שהוסכמו לא בפנים ושחתימות כן או חתימות לא.

נירה שפק: בסוף אני לא מבקשת מאף אחד לא להצביע בלב שלם עם המצפון שלו אבל היום אני הצבעתי לא בלב שלם, בניגוד אליכם כי לא טוב לי עם מה שהצבעתי.

מיכאל ביטון: תודה רבה נירה.

מיכאל ביטון: שר החקלאות, בבקשה.

עודד פורר: תודה אדוני היושב ראש.

עודד פורר: קודם כל אני רוצה להודות לך על הזמן שהשקעת גם אם התוצרת היא לא בהכרח התוצרת שאתה ואני חשבנו שנצא איתה מכאן.

עודד פורר: אני רוצה להודות גם לחברי הכנסת שלקחו חלק וגם לנציגי החקלאים, נציגי ענף הלול.

עודד פורר: אני יודע שהאווירה היא קשה.

עודד פורר: אני יודע שיש תחושות קשות.

עודד פורר: אני יודע שיש כעס, כל צד על משנהו.

עודד פורר: לי חשוב להבהיר כמה דברים.

עודד פורר: ראשית, שאף אחד לא יחשוב שיש כאן איזושהי מגמה או רצון לפגוע בחקלאים אלא בדיוק הפוך.

עודד פורר: הרצון הוא לייצר כאן שינוי וזה שינוי לא פשוט אלא הוא דורש גם דיונים.

עודד פורר: אני באמת אומר שציפיתי ורציתי להגיע לכאן עם תוצרת כללית גדולה ומשמעותית בהסכמה שאנחנו יודעים ללכת עליה ולתת לענף אופק ואת אותה ודאות.

עודד פורר: אגב, חבר הכנסת מקלב, אני חושב שדיברת ואמרת משהו שהוא חשוב מאוד.

עודד פורר: ההגעה של ענף הלול לוועדה מדי שנה, כל פעם עם אותן מריבות כאלה ואחרות – וכאן יש אנשים שהם שבעי קרבות וצלקות – בעיניי היא מבזה, היא לא נכונה, היא בדיוק הפוך ממה שאנחנו רוצים להשיג.

עודד פורר: הרצון שלנו הוא להגיע לאיזושהי הסכמה.

עודד פורר: אני חשבתי שאנחנו כבר מגיעים אליה.

עודד פורר: יכול להיות שנדרש לנו עוד זמן.

עודד פורר: לכן אני אומר כאן גם לחברים שאין כאן מנצחים ואין כאן מפסידים, בדיוק כמו שאמרה חברת הכנסת שפק.

עודד פורר: אני לא אומר שאנחנו ניצחנו כי העברנו את התקנות בדיוק כמו שרצינו.

עודד פורר: אני אומר דבר מאוד פשוט והוא שהתקנות האלה עוברות, אדוני היושב ראש, כי אתה התחייבת שהן יעברו לפני סוף שנה בדיוק כפי שהחוק מחייב, ואנחנו לא רוצים שייווצר ואקום.

עודד פורר: מבחינתי המשא ומתן הזה, כדי להגיע לרפורמה, לכל הרפורמה, על כל הנושא, נמשך ובתוך זה מה שיידרש, ככל שיידרשו שינויים, אנחנו נדע לעשות את השינויים גם כאן בהסכמות.

עודד פורר: אני חושב שעל דבר אחד יש הסכמה והוא שאנחנו עומדים מאחורי הדברים שלנו ונקדם אותם.

עודד פורר: אני מאוד מאוד מקווה שניפגש כאן אפילו כבר בעוד שבוע עם הסכמות כוללות.

שמעון ביטון: ההסכם היחידי הוא שהיום קברת את החקלאות.

שמעון ביטון: היום אתה סגרת את כל מושבי הצפון.

שמעון ביטון: תרשום ברזומה שלך שבקדנציה שלך אתה קברת את כל מגדלי המטילות במדינת ישראל.

עמית יפרח: אדוני היושב ראש, לא אחזור על הדברים שאמרו המגדלים.

עמית יפרח: אין ספק, היום הוועדה בדרך ההתנהלות של השר, ביזתה את החקלאים בצפון, בדרום, במרכז, את כל חקלאי ישראל, ביזתה אותנו בהתנהלות מול ההנהגה החקלאית.

עמית יפרח: אבל אני רוצה לנצל את ההזדמנות להודות לך אדוני היושב ראש על השעות והימים שהקדשת לנו חקלאי ישראל.

עמית יפרח: לא נחת לרגע, לא ויתרת על שום דבר, ניסית למצוא פתרונות מתוך ההבנה שלך שלא קיימת במקומות אחרים בחשיבות החקלאות, בחשיבות ביטחון המזון, בחשיבות הייצור המקומי ועל כך אנחנו מודים לך מאוד, בשמי, בשם חקלאי ישראל, בשם תנועות ההתיישבות ובשם מגדלי ההטלה בצפון ובמרכז.

עמית יפרח: תודה רבה.

מיכאל ביטון: תודה רבה ידידי.

מיכאל ביטון: אני נכון ומזומן וזמין אליכם יום יום ולילה לילה גם לבאות.

מיכאל ביטון: אני לא חושב שתם ונשלם היום.

מיכאל ביטון: אני אומר כמה דברים כלליים.

מיכאל ביטון: צר לי שאנחנו הולכים כך ליום השבת אחרי שבוע סוער כזה בניסיון להביא הסכמות בענף ההטלה.

מיכאל ביטון: קיוויתי שנצא מכאן לעשייה משותפת בלחיצת יד ובאווירה טובה.

מיכאל ביטון: אנחנו יוצאים מכאן עם תקנות מאושרות אבל עם משבר.

מיכאל ביטון: אנחנו יוצאים מכאן עם תקנות שלא עולות בקנה אחד או ביכולת של כל הצדדים לחיות איתן בשלום.

מיכאל ביטון: אני רוצה לקרוא לכמה דברים מרגע זה ואילך.

מיכאל ביטון: ראשית, זה שהתקנות מאושרות, זה לא מחייב את משרד החקלאות לבצע כל מספר שמופיע בהן.

מיכאל ביטון: כתוב שם 780 ומשהו מכסות, בשנה שעברה קבעו 170 מכסות ולא ביצעו.

קריאה: זה מחייב.

מיכאל ביטון: זה מחייב לפעול בשום שכל, בהדרגתיות, בבחינת השוק, קיבלתם סמכות לעשות.

מיכאל ביטון: קיבלתם סמכויות נרחבות אבל אתם בעצמכם אומרים שאתם פתוחים לשנות אותן.

מיכאל ביטון: זה אומר שאתם תפעלו בהיגיון גם בסמכויות שקיבלתם בתקנה.

מיכאל ביטון: אני כן מברך על האמירה של שר החקלאות שהוא פתוח לשנות גם מה שכתוב כאן ואני מקווה שזה יקרה.

מיכאל ביטון: אני מקווה שהרצינות הזאת תתממש.

מיכאל ביטון: אני אומר למגדלים ולארגונים שאנחנו אתכם באש ובמים.

מיכאל ביטון: אני לא הייתי מביא את התקנות האלה להצבעה היום כפי שהן, אם לא הייתם מאשרים את זה.

מיכאל ביטון: אישרתם את זה בכאב אבל אישרתם כדי לא להשאיר את הענף באי ודאות, כדי לא להשאיר 3,000 אנשים שלא יודעים מה גורלם.

מיכאל ביטון: ההישג הוא שהענף הזה פועל תחת תקנה מסודרת.

מיכאל ביטון: חוסר ההישג הוא שזה קורה על הראש שלכם ולא בהסכמתכם.

מיכאל ביטון: אם אתם תצליחו, השר, המנכ"לית והצוות שלכם, בתוך ימים בודדים, שבועות בודדים, לחזור לוועדה ולהביא תיקוני חקיקה ולהביא מספרים אחרים או כל שינוי שתרצו - דלתנו פתוחה.

מיכאל ביטון: אני חושב שגם בהיבט הפוליטי לא נכון שמעל הקואליציה תרחף עננה של ויכוח על הרפורמה בחקלאות.

מיכאל ביטון: זה מזיק ליציבות של הממשלה וליכולת שלה לעבוד.

מיכאל ביטון: זה מסיט אותנו מהעשייה שאנחנו יכולים לעשות ביחד.

מיכאל ביטון: זה לקח לנו שעות וימים רבים שיכולנו ליזום ולקדם ולא לעסוק בגישור ובאי הסכמות.

מיכאל ביטון: לך השר אני קורא ואומר המצב לא טוב.

מיכאל ביטון: תדע שהוא לא טוב.

מיכאל ביטון: האווירה לא טובה והכול על כתפיך.

מיכאל ביטון: גם אם זה התחיל רע, זה יכול להיגמר טוב.

מיכאל ביטון: אני מקווה שתימצא הדרך מיד ביום ראשון לשבת, להעמיק, להסכים ולהביא לנו תוצרת יותר טובה, כפי שאמרת.

מיכאל ביטון: אנחנו זמינים ונכונים - כוועדה ואני באופן אישי - לסייע בכל אשר ניתן.

מיכאל ביטון: אני רוצה להודות לצוות שלי, לעובדים, למנהלת הוועדה, לייעוץ המשפטי, לאנשי משרד החקלאות, למגדלים, לארגונים ולחברי הכנסת שנמצאים כאן בבית בשעות כאלה ביום חמישי.

מיכאל ביטון: זה לא מובן מאליו.

מיכאל ביטון: תם ולא נשלם.

מיכאל ביטון: אנחנו הולכים הביתה עם חמיצות, באווירה של חמיצות, שלא עמדנו ביעד להביא תקנה בהסכמה.

שמעון ביטון: הולכים לשבת שבעה.

מיכאל ביטון: אולי זה ידרבן כל אחד מאתנו לתקן בשבוע הבא ובשבועות הקרובים את מה שטעון תיקון.

מיכאל ביטון: אני נועל את הישיבה.

מיכאל ביטון: תודה רבה.